የሕዝብ ዕንባ ጠባቂ ተቋም በህገ መንግሥታችን አንቀፅ 55(15) መሠረት፣ በአዋጅ ቁጥር 211/1992 የተቋቋመ እና በተጨማሪም የአዋጅ 590/2000 ክፍል ሦስት (የመረጃ ነፃነት ሕግን) የማስተግበር ሥልጣን የተሰጠው ህገ መንግስታዊ ተቋም ነው። ከላይ ያነሳነውን የውይይት አጀንዳም ከመገናኛ ብዙሀን እና ከሌሎች የሚመለከታቸው አካላት ጋር የውይይት መድረኮችን በመፍጠር አዋጁ ተግባራዊ እንዲሆን በመስራት ላይ መሆኑንም እየገለፀ ይገኛል። መገናኛ ብዙሀኑ ብሎም ሌሎች በጉዳዩ ላይ በቅርበት የሚመለከታቸው አካላት ተቀራርበው በባለቤትነት መንፈስ መስራት መቻላቸው አዋጁ እየገጠመው ያለውን የተፈፃሚነት ችግር ለማስወገድ እንደሚረዳ ነው ዳሰሳዊ ጥናቱን በባለሙያዎቹ አማካኝነት ያሰራው የህዝብ እንባ ጠባቂ ተቋም የሚገልፀው። በተለይም መገናኛ በዙሀኑ የመረጃ ነፃነት አዋጁን መርሆች ለህብረተሰቡ ተደራሽ በማድረጉ እና ግንዛቤ በማስጨበጡ ረገድ ከፍተኛ ሚና እንዳላቸውም ተገልጿል።
